Expon metroasema

Expo on Singaporen Mass Rapid Transit -metrojärjestelmän asema Tampinesissa Singaporen itäisellä suuralueella lähellä Singapore Expo -messukeskusta. Se avattiin 10. tammikuuta 2001. Se on East West Linen Changin lentoaseman haaralla. Siitä tuli myös Downtown Linen pääteasema, kun linjan itäinen jatke avautui 21. lokakuuta 2017. 25. toukokuuta 2019 ilmoitettiin East West Linen aseman siirtyvän osaksi Thomson-East Coast Linea osana muuta Changin lentoaseman haaraa, kun linjaa laajennetaan Changin lentoasemalle 2030-luvun puolivälissä, uuden viidennen terminaalin kautta. Tämän vuoksi asemalla on suoritettu muutostöitä vuodesta 2025 alkaen. Historia Changin lentoaseman haara Vuonna 1994 suunniteltiin uuden rautatieyhteyden rakentamista Changin lentoasemalle. Kahden aseman haaran, johon kuului myös Expon asema, suunnittelu saatiin päätökseen 15. marraskuuta 1996. Sopimus 502 Expon aseman ja sille johtavan radan rakentamisesta myönnettiin Penta-Ocean Construction Limitedin ja L&M Prestressing Pte Ltd:n yhteisyritykselle. Asema avattiin 10. tammikuuta 2001 Singapore Expon pyynnöstä, vuotta ennen Changin lentoaseman aseman avaamista. Osana President's Challenge 2001 -tapahtumaa syyskuussa osa hyväntekeväisyyskävelyä kulki Expon ja Changi Airportin asemien välisen tunnelin läpi. Linjaa jatkettiin Changin lentoasemalle 8. helmikuuta 2002. Useimpien vanhempien East West Linen maanpäällisten asemien tapaan, asema rakennettiin ilman laituriovia. Expo oli viimeinen East West Linen asema, jolle asennettiin laituriovet 31. elokuuta 2011. Downtown Line 20. elokuuta 2010 Expon ilmoitettiin olevan Downtown Linen kolmannen vaiheen pääteasema. Sopimus 922 Expon aseman ja siihen liittyvien tunnelien suunnittelusta ja rakentamisesta myönnettiin Samsung C&T Corporationille toukokuussa 2011. 28. marraskuuta 2011 asemalla järjestettiin kolmannen vaiheen peruskiven muurausseremonia. Downtown Linen aseman ja sen tunnelien rakentamisen helpottamiseksi osa Changi South Avenue 1:stä kohti Somapah Roadia ja Changi South Avenue 2:ta sekä lyhyt osuus Expo Drivea suljettiin väliaikaisesti liikenteeltä 1. syyskuuta 2012 alkaen toukokuuhun 2017 asti. Aseman rakentamiseen kuului myös kahden olemassa olevan East West Linen Expon aseman viaduktin pilarin perustusten tukeminen. Ennen kaivausta rakennettiin siirtopalkki tukemaan kahta pylvästä ja siirtopalkkiin asennettiin hydrauliset tunkit. Tämän jälkeen olemassa olevat paalut poistettiin. Perustustyöt toteutettiin ilman häiriöitä East West Linen liikennöintiin. 31. toukokuuta 2017 LTA ilmoitti, että asema avataan 21. lokakuuta 2017. Kolmannen vaiheen asemilla järjestettiin avoimet ovet 15. lokakuuta. Tulevaisuus Dowtown Linea jatketaan Exposta Xilinin kautta Sungei Bedokin asemalle. Laajennuksen odotetaan valmistuvan vuonna 2026, ja se rakennettiin rinnakkain viereisen East Coastin metrovarikon kanssa. Laajennuksen odotetaan tarjoavan parempia joukkoliikenneyhteyksiä Changi Business Parkiin. 25. toukokuuta 2019, osana Land Transport Masterplan 2040 -suunnitelmaa, LTA ilmoitti, että Tanah Merahin ja Changin lentoaseman asemien välinen haara liitettäisiin Thomson–East Coast Lineen 2030-luvun puolivälissä, kun linjaa laajennetaan Changin lentoasemalle, sen uuden viidennen terminaalin kautta. 29. huhtikuuta 2024 LTA järjesti tarjouskilpailun nykyisen aseman sekä Tanah Merahin ja Changi Airportin asemien muokkaamiseksi yhteensopivaksi Thomson-East Coast Linen asemien kanssa. Lähteet Aiheesta muualla Kuvia tai muita tiedostoja aiheesta Expon metroasema Wikimedia Commonsissa Expon metroasema Singaporen liikennelaitoksen sivuilla (englanniksi)